第二篇Ithuu 貓頭鷹

Tahai: Adu haiiap kamu mas ithuu tan?

Savi: Aizan saiʹia mas madaing tu mata,mais taunasianin sanavan hai munʹapavin a saiʹia!

Dahu: Mais isia Bunun tuza tu palihabasan hai, maupacin tu…

Abus: masa habasang isian asaang hai, aiza maluspingaz tupaun tu "Ithuu".

Tahai:Mais aiza natusʹuvaaz hai, Ithuucia amin tangusun taudaniv mindangaz.

Savi:Aipʹaipincin hai,mindaingazin saiia, niin maulaizak patusuvaaz…

Dahu: Mazkai isdaukdauk a bunun niin maskalun saicia, makuang saicia isaang…..

Abus:Miliskin saiia tu na nitu mahtu maupacia tu panpungulan mas bunun, ung hai, aiza saicia iliniskinan tu na makua.

Tahai: mais taunasianin labian hai, kusian saiia mas aizan aluvazan tu lumahcia, kahuzas ispataʹaza naicia.

Savi: Mapising saia tu binis mapatahusngi mas bunun, haitu mulushu saiia kungadah sia halimudun, mainihai kudaza sia lukiscia tuiʹia.

Dahu: Punpin tu hanianan mas hamisan hai …

Abus: Maza isian asaang tu bunun hai niin usaduan mas Ithuu, patahutahu naia tu iisin a Ithuu.

Tahai: Kaz minʹaiza tasa makitvaivi tu hazam.

Savi: Mavaivi tu, mais dangian saicia tuiʹia sia lumah tu ngalan hai, na aizain aluvaazan a maluspingaz.

Dahu: Mais mabungbung a sintuiʹia hai, haiapunin tu na tusbananaz.

Abus: Mais mahusngas a sintuiʹia hai, haiapunin tu na tusmaluspingaz.

Tahai: Cin haiapin naia tu, maza sia Ithuu hai minunin mas hazamtan, paiskatunipin hai pacingananin naicia hazaman tu “Ithuu”.

Savi: Saulaupaka dau, isian Bunun tuza tu asaang hai, mais taʹaza ithuu tuiʹia hai, haiap amin tu aizain na tusuvazun tu uvaaz.

角色: Tahai、Savi、Dahu、Abus

Tahai:你們知道貓頭鷹嗎?

Savi: 牠有雙大大的眼睛，只有在晚上的時候才會出現喔!

Dahu: 在布農族，有關牠的傳說…

Abus: 從前從前部落有位女生，她的名字叫 ”伊特乎”。

Tahai:凡是要生小孩的媽媽，都要請伊特乎幫忙接生。

Savi:隨著日子一天天的過去，伊特乎漸漸老去，接生的動作也不靈活了…..

Dahu:部落的人慢慢地也不找她接生了，伊特乎很傷心、難過…..

Abus:她不甘心被部落的人遺忘了，於是想到了一個方法。

Tahai: 每到晚上睡覺時刻，伊特乎會去有懷孕的家裡，為她們哼唱歌謠。

Savi: 後來，因為怕打擾人家的休息時間，就改躲在草叢或樹林間，發出獨特的聲音。

Dahu: 日復一日、年復一年…

Abus:後來部落的人發現，伊特乎不見了，大家互相問起她的去處。

Tahai: 反而在部落裡多了一種鳥，

Savi: 奇妙的是，只要在晚上，牠在哪一家附近”呼呼”的啼叫時，那一家的婦女就懷孕了。

Dahu: 這鳥的”呼呼”聲，只要是低沉有力時，就是懷了男生，

Abus: 聲音高又細時，就是懷了女生。

Tahai: 後來，部落的人都知道，這鳥是伊特乎的化身，從此稱這隻鳥為”Ithuu”。

Savi:一直到現在，布農族的部落裡，只要聽到貓頭鷹“呼呼”的叫聲，家裡將會有新的成員報到囉。